PLANB วิ่งแรง 4% โบรกฯ แนะเก็งกำไร เคาะเป้า 7.9 บ. ชูราคา Laggard
PLANB วิ่งแรง 4% โบรกฯ แนะเก็งกำไร เคาะเป้า 7.9 บ. ชูราคา Laggard คาดกำไรโตต่อเนื่อง ล่าสุด ณ เวลา 15.32 น. อยู่ที่ 6.40 บาท บวก 0.25 บาท หรือ 4.07% สูงสุดที่ 6.45 บาท ต่ำสุดที่ 6.05 บาท ด้วยมูลค่าซื้อขาย 112.76 ล้านบาท
26 ม.ค. 2561

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 15.32 น. อยู่ที่ 6.40 บาท บวก 0.25 บาท หรือ 4.07% สูงสุดที่ 6.45 บาท ต่ำสุดที่ 6.05 บาท ด้วยมูลค่าซื้อขาย 112.76 ล้านบาท
ด้าน บล.เคจีไอ (ประเทศไทย) ระบุในบทวิเคราะห์ แนะเก็งกำไร PLANB ให้ราคาเป้าหมายที่ 7.9 บาท  โดยคาดกำไรไตรมาส 4/60 โตเด่น 70% จากปีก่อนเป็น 99 ล้านบาท (แต่ลดลง 34% จากไตรมาสก่อนจากอัตราการใช้สื่อโฆษณาที่ลดลงในช่วงงานพระราชพิธีฯ ในเดือน ต.ค.60)
ขณะเดียวกันยังคาดว่ากำไรปี 61 เติบโต 44% เทียบจากปีก่อนเป็น 698 ล้านบาท จากอัตราการใช้สื่อที่คาดจะเพิ่มขึ้นตามการฟื้นตัวของอุตสาหกรรมฯ และการขยายพื้นที่ให้บริการสื่อ (คาด Capacity เพิ่ม 7 – 8%) อาทิ เพิ่มจอสื่อดิจิตอล 140 จอ และขยายบริการสื่อโฆษณาบนรถโดยสาร ขสมก อีก 489 คัน
นอกจากนี้ประเมินราคาหุ้น Laggard VGI มีโอกาสรีบาวด์ แนะนำ พิจารณา แนวต้านกรอบ Sideway ที่ 6.3 บาท หากผ่านได้ แนะนำ “เก็งกำไรตาม” ประเมินมีโอกาสทดสอบแนวต้านถัดไปที่ 6.65 – 7.2 บาท / แนวรับ 6.1 บาท (Stop loss 6.0 บาท)